Thomsen var datter af hotelvært Emanuel Thomsen og Anna Kirstine født Olsen. Allerede som barn tegnede og malede hun på egen hånd både blomster, landskaber og figurkompositioner; egentlig vejledning i kunsten fik hun kun en kortere tid af [[Johan Laurentz Jensen]] og uddannede sig væsentlig ved studier efter naturen samt ved at kopiere nogle gamle hollandske blomster- og frugtstykker. Fra [[1844]], da hun debuterede med et frugtbillede, to blomstermalerier og en studie efter døde fugle, hørte hun til de stadige udstillere på [[Charlottenborg Forårsudstilling]] og kunne fra først til sidst glæde sig ved publikums yndest. Til [[Den Kongelige Malerisamling]] solgte hun i [[1846]] ''Roser og Ipomæa'' samt [[1855]] ''En Blomsterkrans, ophængt paa Bøgegrene''; flere af hendes arbejder erhvervedes af [[Kunstforeningen]]; [[1861]] fik hun [[De Neuhausenske Præmier|Den Neuhausenske Præmie]] for ''En Kurv med Blomster i det frie''. Hun døde 6. november 1897 og efterlod sig navn som en dygtig og ualmindelig samvittighedsfuld kunstnerinde, hvis arbejder gennemgående er præget af udviklet skønhedssans og en ganske særegen jomfruelig følelsens ynde og finhed.
Personbillede_savnes Kunst Historie Maleri